124 



u Bosni, Hercegovini i Lici tumači hydrografijske prilike krša 

 na temelju podzemno skupljene vode, koju označuje imenom 

 ,,K arstwasser". Katzer pak tumači razne vrtače i do- 

 line uplivom glečera, te u opće pripisuje mnoge oblike u kršu 

 djelovanju glečera. 



Držim, da je ovo bilo nužno navesti, da tako saznamo 

 u glavnom neke važnije nazore u kršu, a sve to možemo sku- 

 piti u kratko i reći : Pod pojmom krša razumjevamo skup po- 

 java, koji se tipično javljaju u predjelima bogatim vapnencima, 

 te koji su pojavi uvjetovani raznim lomovima, boranjima i dje- 

 lovanju meteorskih voda na propusnom tlu. Tim načinom 

 nastali razni oblici dolaze pod imenima dolina, vrtača, škrapa, 

 špilja, rijeka podzemnica, polja i terra rosse, te sačinjavaju 

 glavno obilježje fenomena krša. 



Pošto je ,baš hidrografija krša vrlo važan faktor u 

 konfiguraciji tla, to ću nešto i o njoj napose spomenuti. 

 Rekli smo, da karakter hrvatskoga krša kao i dalmatin- 

 skoga sastoji u izgradnji njihovih gorskih trupina od na- 

 slaga vapnenaca, što je za hidrografijske prilike od veli- 

 koga zamašaja. Mi znamo, da je kod nas nepropusni sloj 

 glina i razno kremenasto kamenje, pak uslijed toga je voda 

 prisiljena teći nadzemno. No ti odnosi bivaju u predjelima vap- 

 nenaca posve opriječni, pošto vode djeluju kemijski na vap- 

 nence, a uz to su ovi providjeni raspuklinama, to je jasno, da 

 će voda te pukotine raširiti s vremenom i izgubiti se u nutrinju. 

 U stanovitoj dubini dodje voda ipak na nepropusne slojeve, 

 te se tu zadržaje i teče tako pod zemljom do razine morske, 

 gdje se onda izljeva u more, ili pak izbije gdje god na javu u 

 obliku raznih vrela i izvora. U opće možemo u kratko za vode 

 krša reći sa Schubertom ovo: ,,Gdje god se tlo u kršnom 

 predjelu spustilo pod vodostaj vode podzemnice, izvire voda 

 u obliku vrela, a prema tome kako se diže i spušta taj vodostaj, 

 jesu vrela slabija ili jača. Vrela, koja izviru ispod najdubljeg 

 vodostaja vode podzemnice teći će kroz cijelu godinu, a takova 

 vrela, koja izviru izmedju najvišeg i najnižega vodostaja teći će 

 samo dotle, dok se njihov otvor nalazi ispod vodostaja, spu- 

 štanjem ovoga potonjega presahnu". (Dr. R. Schubert : Geo- 

 logija Dalmacije.) 



